Spritz הוא גרסה מתקדמת של RC4 שפותחה ב-2014 על ידי רונלד ריבסט ו-Jacob Schuldt. הצופן עוצב לפי פרדיגמת פונקציית ספוג שהיא מבנה קריפטוגרפי בטוח שיושם בפונקציית הגיבוב Keccak המאפשר הפעלת פרמוטציה פסאודו-אקראית לצורך פרימיטיבים קריפטוגרפיים שונים כמו הצפנה סימטרית, פונקציית גיבוב או אימות מסרים. מבנה הספוג מורכב ממצב פנימי גדול ושני שלבי הפעלה "ספיגה וסחיטה". פונקציית הספיגה מקבלת מפתח הצפנה ווקטור האתחול (אם יש) ומעדכנת את המצב הפנימי בהתאם, פונקציית הסחיטה מספקת זרם פסאודו-אקראי המשמש כמפתח. בצופן Spritz ארבעה מרכיבים עיקריים, אתחול (Init), ערבוב (Shuffle), ספיגה (Absorb) וסחיטה (Squeeze). לאחר אתחול תחילה סופגים את המפתח formula_6 על ידי formula_58 ואז ההצפנה מתבצעת עם הפונקציית הסחיטה formula_59 המקבלת פרמטר formula_60 "וסוחטת" מחרוזת פסאודו-אקראית באורך formula_60 בתים אותם מחברים עם המסר המקורי ב-XOR. הצופן עוצב כך שיוכל לתמוך בכל formula_8 אבל צריך להבטיח ש-formula_63 יהיה זר ל-formula_8 לשם כך הפונקציה formula_65 משתמשת ב-GCD. במקרה ש-formula_8 הוא חזקה של 2 (כגון 256) מספיק שיהיה אי זוגי, לכן אפשר להחליף את הלולאה האחרונה בפונקציה formula_65 במשפט formula_68. וכן יש לזכור שכל פעולות החיבור הן מודולו formula_8. להלן תיאור האלגוריתם:
VMPC-R.
אלגוריתם VMPC-R הוא שיפור של VMPC, שפותח על ידי Bartosz Zoltak ב-2004. הוא ניתח מספר אלגוריתמים בסגנון RC4 ומצא חולשות סטטיסטיות ברבים מהם כולל Spritz. הוא מצא שבצופן Spritz של ריבסט ושולדט עבור formula_70 ההסתברות ש-formula_71 היא formula_72. ההטיה נעשית משמעותית לאחר כמות של formula_73 פלטים. כמו כן מצא הטיות סטיסטיות גם במקרה של formula_74. הוא פיתח לצורך הבדיקה מבחן סטטיסטי חדש שנקרא distant-equalities שבו בודקים את מספר המופעים של האירועים formula_75 עבור formula_76 ביחס לצפוי מזרם אקראי אמיתי. אירוע formula_77 פירושו ששני מילים במרחק formula_77 זה מזה זהים. לאור חולשות שהתגלו ב-VMPC על ידי מקסימוב, פיתח Bartosz Zoltak ב-2013 את הגרסה המשופרת של הצופן לה הוסיף את האות R (ראנדום). לטענתו היא הטובה ביותר האפשרית בסגנון RC4 והפלט שלה עומד בכל המבחנים הסטטיסטיים הידועים. אם כי קצת איטית בהשוואה ל-RC4 המקורי. להלן תיאור האלגוריתם המקבל וקטור אתחול ומפתח הצפנה ומפיק בית אחר בית של מחרוזת פסאודו-אקראית:
Hlamydoselachus anguineus
מסכת עוקצין
עוקצין
עוקצים
יוסיף הכטר
היינץ קלוגר
ברבו קטרג'יו
ברבו קטרג'יו (ברומנית: Barbu Catargiu), 26 באוקטובר 1807 - 20 ביוני 1862) היה עיתונאי ופוליטיקאי רומני מהמפלגה השמרנית, בן למשפחת בויארים מיוחסת מוולאכיה.
ב-15 בפברואר 1862 התמנה ברבו קטרג'יו, על ידי הנסיך המושל אלכסנדרו יואן קוזה, לראש ממשלתה הראשון של רומניה המאוחדת, בעקבות מימוש איחוד הנסיכויות הרומניות ("האיחוד הקטן") באותה שנה. הוא החליף בפועל את אלכסנדרו ק. מורוזי (Alexandru C. Moruzi), ראש ממשלת נסיכות מולדובה עד אותו מועד, ובמקביל גם את דימיטריה גיקה - שהיה עד אז ראש ממשלת נסיכות ולאכיה.
ברבו קטרג'יו כיהן בתפקידו כחצי שנה בלבד, עד לרציחתו ב-20 ביוני, אותה שנה, בהיותו קורבן הרצח הפוליטי הראשון ברומניה המודרנית, היחיד במאה ה-19 - וסימן לבאות.
אבנר חודורוב
אבנר חודורוב (נולד ב-19 ביולי 1963) הוא מוזיקאי ומלחין ישראלי, המוכר בעיקר כקלידן וסקסופוניסט להקת משינה.
קורות חייו.
בילדותו למד חודורוב לנגן על מספר כלי נגינה. תחילה למד לנגן במלודיקה, ובהמשך באקורדיון, בפסנתר ובסקסופון. בנעוריו ניגן בתזמורת הנוער של עיריית פתח תקווה. ב-1984 הצטרף ללהקת "ישיבה מזרחית", שבה היו חברים גם מייקל בנסון וז'אן ז'אק גולדברג. הלהקה פעלה זמן קצר, שבו ניגנה עם אהוד בנאי.
חודורוב הצטרף ללהקת משינה ב-1986, לסיבוב ההופעות שליווה את אלבום הבכורה של הלהקה, שבו לא השתתף. שירה הראשון של משינה שבו השתתף היה "היא התווכחה איתו שעות", שהוקלט לאחר יציאת האלבום הראשון. חודורוב התקבל להופעות הלהקה על תקן של נגן שכיר, אך בעקבות שילובו בלהקה הוא הפך לחבר מן המניין בה החל מאלבומה השני, שיצא ב-1987. חודורוב הצטרף למשינה כקלידן, אך צירופו ללהקה אפשר את שילובו של כלי נגינה נוסף, סקסופון, שבו הוא מנגן בנוסף לקלידים. אחד מניגוניו המפורסמים ביותר במסגרת משינה הוא בסקסופון בשיר "ריקוד המכונה", שנכלל באלבומה של הלהקה "". השיר זכה בתואר "שיר השנה" במצעד הפזמונים העברי השנתי של רשת ג' לשנת תשמ"ט, והוא השיר האינסטרומנטלי היחיד שזכה בתואר זה. בשנת 1992 כתב שיר פתיחה לסדרה חתולו של הנרי.
חודורוב היה חבר בלהקת משינה עד לפירוקה ב-1995. במקביל לחברותו בלהקה השתתף גם באלבומים של זמרים נוספים, וב-1991 עיבד יחד עם סולן משינה יובל בנאי את שירי אלבומה של אורלי זילברשץ "הקברט של מירנדה". ב-1992 ניגן באלבומו של חבר משינה איגי דיין "משהו ממך".
לאחר פירוק משינה הצטרף חודורוב ביחד עם חברו ללהקה מייקל בנסון לצוות הנגנים בהופעותיו של יהודה פוליקר. ב-1997 השתתף בהפקה המוזיקלית באלבום הבכורה של יובל בנאי, וב-1998 בהפקת קולות הרקע באלבומם של שלומי ברכה ורמי פורטיס "רץ על הקצה", וכן בעיבודי מספר שירים באלבומו של בן ארצי "חיים משל עצמי". עוד באותה שנה הפיק מוזיקלית את המופע "פעמוני היובל". בשנת 2000 הפיק את אלבומה של נורית גלרון "להתראות מתוק", וב-2002 את אלבומה של לאה שבת "חמניות מול השמש".
בשנת 2001 עלתה תוכנית הטלוויזיה "יצפאן", שבה שימש חודורוב כמנהל להקת הנגנים בתוכנית, "החברים של ביזונה", וגם ניגן בה באקורדיון. חודורוב החזיק בתפקיד זה עד לירידת התוכנית בשנת 2006.
בשנת 2003 התאחדה להקת משינה, וחודורוב הצטרף לסיבוב ההופעות של הלהקה. מאז הוציאה הלהקה שני אלבומים נוספים, "רומנטיקה עתידנית" ב-2005 ו"יהלומים בשמיים" ב-2010.
כמו כן השתתף חודורוב בהלחנתם של שירים רבים ששימשו כשירי פתיחה בגרסתם העברית של תוכניות טלוויזיה שונות לילדים, ביניהן "רוני וליטל", "דביבוני היער הירוק", "בולי איש השלג", "עומר" ו"צבי הנינג'ה".
בשנת 2009, במקביל לפעילותה של להקת משינה, חבר חודורוב למייקל בנסון ול-DJ אסף אלמוג, וביחד הם הקימו את להקת "לימוזינה", המנגנת מוזיקה אלקטרונית. השלושה הוציאו באותה שנה אלבום בכורה בשם "לימוזינה", שבו שירים מקוריים בעברית ובאנגלית ועיבודים אלקטרוניים חדשים לשירים של משינה ולשיר "ריקדי" של ישי לוי. הזמרת מיי פיינגולד הצטרפה ללימוזנה ב 2011 ומופיעה עם הלהקה.
אבנר חודורוב מנהל פרויקט מוזיקה באנגולה של שיתוף תרבויות בחסות קרן לתרבות ואומנות. מטרת הפרויקט הוא מפגש בין מוזיקאים ישראלים ומהעולם.
שארל אזנבור
שארל אזנבור (בצרפתית: Charles Aznavour, בארמנית: Շառլ Ազնավուր; נולד בשם שאהנור ואגינאק אזנאבוריאן, Shahnour Vaghinag Aznavourian, (ארמנית: Շահնուր Վաղինակ Ազնավուրյան) 22 במאי 1924 – 1 באוקטובר 2018) היה זמר, מלחין, שחקן ופזמונאי צרפתי.
ביוגרפיה.
אזנבור נולד בפריז, צרפת, להורים מהגרים ארמנים, ניצולי רצח העם הארמני. אמו קנאר באגדאסריאן נמלטה מסמירנוף ואביו מישה אזנבוריאן שנולד באחלציחה שבגיאורגיה, נמלט אף הוא והיה הניצול היחיד במשפחתו. בני הזוג ביקשו להגר לארצות הברית, ולאחר שסורבו השתקעו בפריז. במהלך מלחמת העולם השנייה, הצילו הוריו כתריסר יהודים.
מגיל צעיר הכיר את עולם התיאטרון בזכות הוריו האמנים. הוא התחיל להופיע בגיל 9. פריצתו הגדולה הייתה כאשר אדית פיאף שמעה אותו שר וארגנה לו סיבוב הופעות איתה בצרפת ובארצות הברית.
הוא זכה לכינוי "פרנק סינטרה הצרפתי", ורוב שיריו עסקו באהבה.
עם להיטיו הגדולים ניתן למנות את "Toi et Moi", "She", "Que C'est Triste Venise", "Yesterday When I Was Young", "לה בוהם" ועוד.
בשנות ה-70 זכה אזנבור להצלחה בממלכה המאוחדת בזכות שירו "She" שהגיע למקום הראשון במצעדים. בסך הכול מכר אזנבור למעלה מ-100 מיליון מתקליטיו ברחבי העולם, והופיע בכ-60 סרטים.
בשנת 2011 קיבל את פרס סקופוס היוקרתי, המוענק מטעם אגודת הידידים של האוניברסיטה העברית בירושלים.
אזנבור המשיך להופיע גם בגילו המתקדם. הוא הופיע בישראל ב-23 בנובמבר 2013 בהיכל הספורט ביד אליהו בתל אביב. ב-15 במרץ 2014 הופיע פעם שנייה ביד אליהו, ויום לפני כן ערך טקס בר-מצווה לנכדו היהודי בכותל המערבי בירושלים. ב-28 באוקטובר 2017 חזר והופיע בהיכל מנורה מבטחים.
אזנבור היה אמור להגיע להופעה נוספת בישראל בחודש יוני 2019, במסגרת סיבוב הופעות עולמי שהיה אמור לחגוג את יום הולדתו ה-95, אך ב-1 באוקטובר 2018, הלך לעולמו והוא בן 94.
תרגומי שיריו לעברית.